Byrettens dom ændret, således at kommune skulle betale 909.825 kr. med procesrente fra den 15. december 2016 til Region Syddanmark
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Undervisning og forskning;

VESTRE LANDSRET
DOM

afsagt den 17. december 2018

Sag BS-2269/2017-VLR
(6. afdeling)

Region Syddanmark
(advokat Sune Fugleholm)

mod

Holstebro Kommune
(advokat Lisbet Vedel Thomsen)

Retten i Holstebro har den 12. oktober 2017 afsagt dom i 1. instans (sag nr. BS-
2212/2017-HOL, tidligere BS 6-788/2016).

Landsdommerne Hanne Kildal, Karen Foldager og Mie Obel Thomsen (kst.) har 
deltaget i ankesagens afgørelse.

Påstande
Appellanten, Region Syddanmark, har gentaget sin påstand for byretten.

Indstævnte, Holstebro Kommune, har påstået dommen stadfæstet.

Supplerende sagsfremstilling
Af Rammeaftale 2010 på social- og specialundervisningsområdet for Region 
Syddanmark fremgår blandt andet følgende: 

”…
Håndtering af efterregulering ved lukning af tilbud 



2

Det påhviler udbyderen at udvise rettidig omhu i forhold til at in-
formere handlekommuner og betalingskommuner tidligt om mu-
lig lukning af tilbud. Såfremt et tilbud må lukke som følge af 
manglende belægning, efterreguleres der ved lukningen af tilbu-
det på følgende måde: Efterreguleringen fordeles forholdsmæssigt 
mellem betalingskommunerne efter det samlede antal anvendte 
belægningsdage i 3 år forud for det år, hvori beslutning om luk-
ning af tilbud træffes. 
…
Senest 2 måneder efter lukning af tilbudet, skal der fremsendes en 
foreløbig opgørelse over efterreguleringen samt en fordeling af 
denne på købskommuner. Den endelige opgørelse og fordeling 
skal senest foreligge ved det efterfølgende regnskab.
…”

I rammeaftalen på social- og specialundervisningsområdet for 2011 findes en 
tilsvarende formulering. 

Det fremgår også af Region Syddanmarks styringsaftale for 2012, at efterregule-
ring ved lukning af tilbud sker ved forholdsmæssig fordeling mellem beta-
lingskommunerne, men fordelingen skal nu ske efter det samlede antal anvend-
te belægningsdage i to regnskabsår forud for det år, hvori beslutningen om 
lukning af tilbud træffes.

Under afsnittet om lukning af tilbud eller selvstændige økonomiske afdelinger 
fremgår det af regionens styringsaftale for 2013, at udbyder hurtigst muligt ef-
ter lukning af tilbuddet skal fremsende en foreløbig opgørelse over efterregule-
ringen og en fordeling af denne efter køberkommuner. Det fremgår videre, at 
den endelige opgørelse og fordeling senest skal foreligge umiddelbart efter det 
pågældende års regnskabsafslutning. Det samme fulgte af styringsaftalen for 
2012. 

Det fremgår af Region Midtjyllands rammeaftale for 2012, at lovhjemlen for til-
bud omfattet af rammeaftalen blandt andet er servicelovens § 107 og specialun-
dervisningslovens § 1, stk. 2 og 3, og at det er rammeaftalen i beliggenhedsregi-
onen, der er gældende, hvis kommuner ønsker at anvende et tilbud beliggende 
i en anden region. 

Aftalerne om indskrivning af elever fra Holstebro Kommune på Nyborgskolen 
for skoleåret 2010/2011 og 2011/2012 fra juni 2010 og maj 2011 er indgået på 
særskilte blanketter vedrørende henholdsvis visitering til Nyborgskolens un-
dervisningsdel og skolens bodel. I aftalen fremgår blandet andet elevens navn 
og cpr.nr., ligesom det ved afkrydsning er angivet, at godkendelse er sket med 
udgangspunkt i henholdsvis serviceloven og lov om specialundervisning for 



3

voksne. Desuden er det angivet, at eleverne henvises ”til en takst 2” med en 
efterfølgende angivelse af dagstaksten og antal dage for et skoleår. 

Den 26. september 2013 orienterede Region Syddanmark brugerkommunerne i 
2011 og 2012 om forventet efteropkrævning til finansiering af underskud i for-
bindelse med lukning af Nyborgskolen pr. 31. juli 2013. Af orienteringsskrivel-
sen fremgår blandt andet, at regionen fortsat arbejdede med at finde relevant 
beskæftigelse til de tilbageværende fem tjenestemænd på rådighedsløn, og at 
det derfor ikke var muligt at efterregulere hele det akkumulerede underskud på 
Nyborgskolen før afslutningen af regnskabet for 2016. 

Region Syddanmark orienterede den 9. juli 2014 brugerkommunerne om, at den 
varslede opkrævning for 2013 efter regnskabsårets afslutning pr. april 2014 
havde vist sig at blive 954.091 kr. mindre end forventet. Holstebro Kommune 
blev ved faktura af 18. juli 2014 opkrævet en forholdsmæssig andel af beløbet.

Forklaringer
Tidligere driftsdirektør i Region Syddanmark, , har afgivet 
supplerende forklaring.  i Holstebro Kommune, , 
har endvidere afgivet forklaring.

 har blandt andet forklaret, at hele systemet på specialunder-
visningsområdet ændrede sig med kommunalreformen i 2007, hvor blandt an-
det specialundervisningen blev flyttet fra amterne. Hvor amterne tidligere hav-
de betalt en del af tilbuddene, skulle kommunerne nu finansiere det hele. Der 
kom derfor en stigende interesse for individuelle beskrivelser i de kontrakter, 
der blev indgået. I tiden op til lukning af Nyborgskolen lignede aftalerne stadig 
de tidligere aftaler fra amterne uden individuelle vilkår om omkostningsforde-
ling ved lukning af tilbud. De sidste aftaler, han så, før han gik på pension i 
2014, var meget specifikke i forhold til, hvad den enkelte borger fik efter den 
takst, som blev opkrævet. 

Han hørte første gang om problematikken med betaling af lukningsomkostnin-
ger vedrørende Nyborgskolen på et møde med blandt andet Region Midtjyl-
land i slutningen af 2011 eller starten af 2012. Kommunernes Landsforening var 
af den opfattelse, at spørgsmålet skulle reguleres individuelt i de enkelte aftaler. 
Det var derimod Region Syddanmarks opfattelse, at den regionale rammeaftale 
omfattede alle kommuner, der havde elever indskrevet på regionens tilbud. 
Ved lukning af det regionale tilbud Kastanjely var der hverken fastsat individu-
elle vilkår vedrørende lukning eller lavet en henvisning til regionens rammeaf-
tale. Der endte regningen ligeledes ved brugerkommunerne. På baggrund af 
forventningen om et fremtidigt begrænset behov for tilbud som Nyborgskolen 
påbegyndte regionen afskedigelser af såvel lærere som pædagoger længe før 

Vidne 1

Vidne 1

Stilling 2 Vidne 4



4

selve lukningen. Det private tilbud Castberggård betød imidlertid, at udviklin-
gen gik hurtigere end forventet. 

Han var ikke selv i tvivl om, at lukningen af Nyborgskolen skulle finansieres af 
brugerkommunerne. Brevene til Undervisningsministeriet i 2012 og 2013 blev 
skrevet i lyset af Kommunernes Landsforenings tilkendegivelse om, at luk-
ningsudgifter ikke kunne kræves dækket af kommuner uden for regionen. Til-
føjelsen af ”selvstændige økonomiske afdelinger” i afsnittet om håndtering af 
lukning i styringsaftalen for 2013 havde baggrund i en række sammenlægnin-
ger af regionale enheder som led i en rationaliseringsproces. Det havde intet 
med Nyborgsskolen at gøre. Beslutningen om at lukke Nyborgskolen blev truf-
fet i foråret 2013. 
 

 har blandt andet forklaret, at han er cand.oecon og siden 2010 har 
været  i Holstebro Kommune. Han var i perioden fra 
2005 til 2008 ansat som  i Viborg Kommune, hvor han var med til 
at udarbejde de første rammeaftaler efter kommunalreformen. Det er en visita-
tor i kommunen, der beslutter, hvilket tilbud en borger skal have. Der bliver 
ved aftalens indgåelse aftalt en takst. Hvis borgerens behov ændrer sig, kan der 
komme tillægstakster på. Det er hans opfattelse, at alt reguleres i den indgåede 
aftale. Et konkret vilkår om underskudsdækning ved lukning af et tilbud ville 
være et vilkår, som kommunen ville overveje nøje, og som kompetencemæssigt 
ville blive løftet væk fra visitatoren. I de seneste aftaler fra Region Syddanmark 
har han set, at sådanne individuelle vilkår forekommer. 

Ved opkrævningerne i marts 2011 og juni 2012 efter lukning af afdelinger på 
Region Syddanmarks institution Egely protesterede Holstebro Kommune 
mundtligt. Kommunen endte med at betale den første opkrævning, fordi det 
var et lille beløb. Det var en fejl, at opkrævningen på 300.813 kr. ikke blev løftet 
kompetencemæssigt, men blev betalt. Rammeaftalerne var en nyskabelse efter 
kommunalreformen. Fremadrettet skulle der købes pladser til en på forhånd 
fastsat takst. Han anså det for den enkelte driftsherres ansvar at sikre sig, at af-
taler om salg af pladser til kommuner uden for beliggenhedsregionen omfatte-
de relevante vilkår fra rammeaftalen. 

Der var ikke noget i rammeaftalen for Region Midtjylland, der var relevant for 
kommuner uden for regionen, da alt i det konkrete køb fremgik af aftalen med 
den fastsatte takst. Holstebro Kommune fandt af samme grund ikke anledning 
til at kigge nærmere på rammeaftalen for Region Syddanmark ved købet af 
pladser på Nyborgsskolen. Det svarede efter hans opfattelse til, hvad der hidtil 
havde været gældende, da det i rammeaftalen for 2012 i Region Midtjylland 
blev bestemt, at underskud ved lukning af tilbud var driftherrens ansvar. ”Fæl-
lespuljen” for Region Midtjylland, som han kender under navnet ”udviklings-
puljen”, var finansieret ved kommunernes løbende betaling af yderligere 0,5 % i 

Vidne 4

Stilling 3

Stilling 4



5

forhold til takstgrundlaget. Puljen tilhørte regionen og var øremærket til kurser, 
udvikling af nye tilbud m.v. Hvis puljen skulle finansiere lukning af et tilbud, 
ville det efter hans vurdering kræve en aftale i DASSOS. Han er ikke bekendt 
med, at det konkret har fundet sted. En mail sendt til Holstebro Kommunes ho-
vedpostkasse vil under normale omstændigheder blive sendt videre til den re-
levante fagforvaltning. Han vil derfor gå ud fra, at det også er sket for så vidt 
angår mail af 27. januar 2012 fra Region Syddanmark. 

Anbringender
Parterne har i det væsentlige gentaget deres anbringender for byretten.

Region Syddanmark har yderligere anført, at såvel rammeaftalerne for 2010 og 
2011 som styringsaftalen for 2012 indeholdt retningslinjer for økonomisk hånd-
tering af lukning af tilbud, og at der således fandtes retningslinjer herom på 
tidspunktet for indgåelse af betalingsaftalerne med Holstebro Kommune. Det 
kan endvidere ikke lægges til grund, at Region Syddanmarks rammeaftaler ad-
skiller sig væsentligt fra de øvrige regioners rammeaftaler, hvor regionerne hel-
ler ikke afholder omkostningerne i forbindelse med lukning af tilbud. Holstebro 
Kommune har været bekendt med og har tidligere betalt i henhold til Region 
Syddanmarks retningslinjer for efterregulering ved lukning af tilbud. Der er i 
øvrigt ikke grundlag for at opstille et skærpet hjemmelskrav. 

Holstebro Kommune har heroverfor anført, at byretten korrekt har fastslået, at 
et krav om betaling til dækning af underskud, som ikke kan støttes på en aftale, 
må have et tilstrækkeligt klart grundlag i lovgivningen, og at dette grundlag 
ikke er til stede. Hvor en betalingsforpligtelse hverken har hjemmel i lov eller 
en aftale, har kommunen ikke hjemmel til at afholde udgiften. Det forhold, at 
Holstebro Kommune tidligere har betalt i forbindelse med lukning af tilbud i 
Region Syddanmark, indebærer ikke, at kommunen herved har tiltrådt ramme-
aftalens vilkår.

Retsgrundlaget

Specialundervisningsloven
Specialundervisningslovens § 1, stk. 1, 1.-3. pkt., har følgende ordlyd:

”§ 1. Kommunalbestyrelsen skal sørge for, at personer med fysiske 
eller psykiske handicap, der bor eller længerevarende opholder 
sig i kommunen, efter undervisningspligtens ophør kan få speci-
alundervisning og specialpædagogisk bistand, der tager sigte på 
at afhjælpe eller begrænse virkningerne af disse handicap (kom-
penserende specialundervisning). I tilknytning hertil kan der etab-
leres undervisning, som er tilrettelagt under hensyntagen til del-



6

tagernes handicap. Undervisningen kan indrettes i kostskole-
form.”

Efter lovens § 1, stk. 3, påhviler det regionsrådet at drive undervisningsinstitu-
tioner - indtil 1. juli 2014 anført i stk. 2 som lands- og landsdelsdækkende un-
dervisningsinstitutioner - for de af stk. 1 omfattede personer, som har tale-, hø-
re- eller synsvanskeligheder, og som vedkommende kommunalbestyrelse har 
henvist til specialundervisning og specialpædagogisk bistand ved regionsrådets 
foranstaltning efter lovens § 1 b. 

Ifølge lovens § 4, stk. 1, afholder kommunalbestyrelsen de med undervisnings-
virksomheden forbundne udgifter, herunder udgifterne til undervisningen m.v. 
på de regionale undervisningsinstitutioner efter § 1, stk. 3. Undervisningsmini-
steren fastsætter efter § 4, stk. 1, 2. pkt., nærmere regler om fordelingen mellem 
kommunerne af udgifterne til undervisningen m.v. på de regionale institutio-
ner. 

Det fremgår af bemærkninger til lov om ændring af blandt andet lov om speci-
alundervisning for voksne, lovforslag nr. 108 af 24. februar 2005 fremsat som en 
del af den samlede lovgivningsmæssige gennemførelse af en ny kommunalre-
form, de almindelige bemærkninger, at bopælskommunen har ansvaret for, at 
der tilbydes specialundervisning og specialpædagogisk bistand. Regionerne får 
dog ansvaret for at videreføre og udvikle de mest specialiserede lands- og 
landsdelsdækkende undervisningstilbud for børn, unge og voksne. Herefter 
hedder det blandt andet:

”1. Baggrunden for lovforslaget
… 
Ifølge aftalen skal kommunerne have det fulde finansieringsan-
svar for hele specialundervisningsområdet, herunder de regionale 
undervisningstilbud. De nærmere principper for betalingen for 
kommunernes anvendelse af de regionale undervisningstilbud 
m.v. fastsættes efter drøftelse med de kommunale og regionale 
parter og koordineres med det sociale område. 
...
2.2. Lov om specialundervisning for voksne
…
Med forslaget samles myndighedsansvaret for specialundervis-
ning for voksne som udgangspunkt i kommunerne. De tilbud, der 
gives på de mest specialiserede lands- og landsdelsdækkende un-
dervisningstilbud, overføres dog til regionerne. Regionsrådene 
overtager således ansvaret for disse institutioner for så vidt angår 
drift og forsyningssikkerhed samt forpligtelsen til fortsat udvik-



7

ling af og rådgivning om tilbuddene, medens kommunerne får vi-
sitationskompetencen og det fulde finansieringsansvar.”

Specialundervisningslovens § 6 h fastsætter nærmere regler om blandt andet 
indgåelse af en årlig rammeaftale, og bestemmelsens stk. 6 var sammen med 
lovens § 4, stk. 1, 2. pkt., hjemmel for udstedelse af bekendtgørelse nr. 447 af 19. 
maj 2006 om udgifter ved de regionale undervisningstilbud til børn og voksne 
(udgiftsbekendtgørelsen) og bekendtgørelse nr. 354 af 24. april 2006 om blandt 
andet den årlige rammeaftale på specialundervisningsområdet (rammeaftale-
bekendtgørelsen).  

Efter udgiftsbekendtgørelsens § 2, stk. 1, påhvilede alle udgifter i forbindelse 
med specialundervisning m.v. på de regionale lands- og landsdelsdækkende 
undervisningstilbud for børn og voksne kommunerne. Efter stk. 2 blev udgif-
terne dækket ved en takst for brug for undervisningstilbuddet reduceret med 
en objektiv finansiering, der for Nyborgskolen blev afholdt af samtlige kom-
muner i de 5 regioner. Efter bekendtgørelsens § 3, stk. 1, fastsattes taksten for 
brug af det enkelte undervisningstilbud i den rammeaftale, som indgås mellem 
regionsrådet og kommunalbestyrelserne i regionen. 

I bekendtgørelse nr. 381 af 28. april 2012 om rammeaftaler mv. på specialun-
dervisningsområdet, der var gældende fra den 1. maj 2012, var der fastsat nær-
mere krav til blandt andet indgåelse af rammeaftaler og styringsaftaler mellem 
kommunalbestyrelserne i regionen og regionsrådet, herunder om at styringsaf-
talen skulle indeholde aftaler om lukning af tilbud og om principper for even-
tuel indregning af regionsrådets udgifter ved lukning af undervisningstilbud 
omfattet af rammeaftalen.

Serviceloven
Servicelovens § 4, stk. 1 og 2, har følgende ordlyd:

”§ 4. Kommunalbestyrelsen skal sørge for, at der er de nødvendige 
tilbud efter denne lov.
Stk. 2. Kommunalbestyrelsen opfylder sit forsyningsansvar efter 
stk. 1 ved brug af egne tilbud og ved samarbejde med andre 
kommuner, regioner eller private tilbud.”

Efter lovens 107, stk. 2, skal kommunen tilbyde midlertidigt ophold til personer 
med betydelig nedsat fysisk eller psykisk funktionsevne med nærmere angivne 
støttebehov. 

Servicelovens § 173 har følgende ordlyd:

”§ 173. Kommunen afholder endeligt udgifterne efter denne lov.”



8

Af de specielle bemærkninger til servicelovens § 173, lovforslag nr. 38 af 24. fe-
bruar 2005, følger blandt andet:

”Kommunerne har nu det fulde myndigheds- og finansieringsan-
svar for sociale tilbud. En kommune kan beslutte at finansiere en 
visitation til egne tilbud, private tilbud, andre kommuners tilbud 
eller regionale tilbud. 
…
Regionernes ansvar og forpligtelse – og finansieringen fra kom-
munerne – er således i alle tilfælde betinget af en kommunal god-
kendelse/bestilling i form af den årlige rammeaftale. 
…
Aftalen forudsætter, at regionens tilbud finansieres af kommuner-
ne. Regionerne er ikke omfattet af kommunalfuldmagten. Enhver 
regional indtægt og udgift skal derfor have lovhjemmel. 
Udgangspunktet for den kommunale finansiering vil være en 
takstbetaling for den enkelte regionale plads, der fastsættes på 
baggrund af den samlede udgift, regionen vil have for typen af 
tilbud i forhold til rammeaftalen med kommunen.” 

Bekendtgørelse nr. 205 af 13. marts 2011 om rammeaftaler m.v. på det sociale 
område og det almene ældreboligområde er blandt andet udstedt med hjemmel 
i servicelovens § 6. Bekendtgørelsen fastsætter nærmere krav til kommunalbe-
styrelserne i regionen og regionsrådets rammeaftale og styringsaftale, der efter 
bekendtgørelsens § 11 blandt andet skal indeholde aftaler om lukning af tilbud 
og om principper for eventuel indregning af regionsrådets udgifter ved lukning 
af undervisningstilbud omfattet af rammeaftalen. I medfør af servicelovens § 
174, stk. 3, er der udstedt en takstbekendtgørelse med nærmere regler om be-
regning af takster for blandt tilbud efter servicelovens § 107 og om muligheder-
ne for at indregne et over- eller underskud i taksterne.

Landsrettens begrundelse og resultat
Der er enighed om, at visitationen af eleverne til Nyborgsskolens undervis-
ningstilbud og det tilknyttede elevhjem for skoleåret 2010/2011 og 2011/2012 
skete efter specialundervisningsloven og servicelovens § 107.

Visitationen fandt sted ved afkrydsning på summariske skemaer uden nærmere 
henvisning til en bagvedliggende regulering. 
 
Efter specialundervisningslovens § 4, stk. 1, og forarbejderne til bestemmelsen 
ligger visitationsansvaret og det fulde finansieringsansvar for tilbud omfattet af 
loven, herunder de regionale undervisningstilbud, ved kommunerne. Regio-
nens forpligtelse efter den dagældende bestemmelse i lovens § 1, stk. 2, bestod 



9

blandt andet i at drive det landsdækkende tilbud for hørehæmmede, Nyborg-
skolen. Efter loven indgås der blandt andet af styringsmæssige hensyn årligt en 
rammeaftale mellem kommunalbestyrelserne i regionen og regionsrådet, som 
efter den dagældende udgiftsbekendtgørelses § 3, stk. 1, tillige skulle omfatte 
fastsættelse af taksten for brug af det enkelte undervisningstilbud. 

Ifølge servicelovens § 173 og dens forarbejder har kommunerne det fulde myn-
digheds- og finansieringsansvar for sociale tilbud, mens regionernes driftspligt i 
forhold til kommunerne er forudsat nærmere fastlagt i en årlig rammeaftale 
mellem kommuner og region. Takstbekendtgørelsen udstedt med hjemmel i 
serviceloven regulerer ikke fordeling af udgifter ved lukning af tilbud. 

Det følger således af specialundervisningsloven og serviceloven og intentioner-
ne bag den lovbestemte opgavefordeling, at finansieringen i et tilfælde som det 
foreliggende ligger hos kommunerne, ligesom det er forudsat, at der skal finde 
en nærmere udmøntende regulering sted i de årlige rammeaftaler, herunder om 
lukning af tilbud og indregning af regionsrådets udgifter ved lukning af under-
visningstilbud omfattet af rammeaftalen.  

Landsretten finder på den baggrund, at Holstebro Kommune i forbindelse med 
anvendelse af det landsdækkende tilbud på Nyborgsskolen har været omfattet 
af ramme- og styringsaftalerne for Region Syddanmark. 

Nyborgskolen lukkede den 31. juli 2013 som følge af manglende belægning. Der 
blev efter det oplyste truffet beslutning om lukning i foråret 2013.

Ifølge styringsaftalen for Region Syddanmark for 2013 skal der ved lukning af 
et tilbud ske efterregulering ved en forholdsmæssig fordeling mellem beta-
lingskommunerne efter det samlede antal anvendte belægningsdage i to regn-
skabsår forud for det år, hvori beslutning om lukning af tilbud træffes. Sty-
ringsaftalen for 2012 indeholdt en tilsvarende formulering, ligesom de tidligere 
rammeaftaler for 2010 og 2011 tillige indeholdt bestemmelser om efterregule-
ring for betalingskommunerne ved lukning af et tilbud. 

Holstebro Kommune skal derfor betale en forholdsmæssig del af underskuddet 
i forbindelse med lukning af Nyborgskolen efter de angivne principper i sty-
ringsaftalen for 2013. 

Det kan ikke føre til et andet resultat, at Region Syddanmarks styringsaftale for 
2013 som noget nyt angiver, at der vil være 100 procents driftsherreansvar ved 
en eventuel underskudsdækning for kommuner uden for regionen ved mang-
lende henvisning til den regionale styringsaftales takstprincipper i fremadrette-
de købsaftaler. 



10

Region Syddanmarks krav er opgjort på baggrund af antallet af belægningsda-
ge ganget med de takster, der knyttede sig til de pågældende elevers ophold på 
skolen, svarende til den faktiske belastning i forbindelse med anvendelse af til-
buddet. Landsretten finder, at opgørelsen ligger inden for rammerne af sty-
ringsaftalen om en forholdsmæssig fordeling mellem betalingskommunerne 
efter det samlede antal anvendte belægningsdage.

Der ikke grundlag for at fastslå, at Region Syddanmark i forbindelse med luk-
ning af Nyborgskolen ikke har udvist rettidig omhu.

Herefter er spørgsmålet, om Region Syddanmark er afskåret fra at gøre et krav 
gældende mod Holstebro Kommune som følge af forældelse. 

Parterne er enige om, at kravet er undergivet en 3-årig forældelsesfrist efter 
forældelseslovens § 3, stk. 1. 

Nyborgsskolen lukkede den 31. juli 2013. Den 9. juli 2014 sendte Region Syd-
danmark – efter afslutning af regnskabsåret 2013 og i overensstemmelse med 
principperne i styringsaftalen – opgørelsen for regnskabsåret 2013, hvor det 
samlede underskud for året viste sig betydeligt mindre end antaget ved oriente-
ringen i september 2013 om den forventede efteropkrævning. 

Efter det oplyste om karakteren og sammensætningen af Region Syddanmarks 
krav, der blandt andet omfatter udgifter til et antal tjenestemænd, der var på 
rådighedsløn og for hvem, der løbende blev arbejdet med at finde alternativ 
beskæftigelse, finder landsretten, at der ikke er indtrådt forældelse ved regio-
nens indgivelse af stævning den 15. december 2016. 

Landsretten tager derfor Region Syddanmarks påstand til følge. 

Efter sagens udfald skal Holstebro Kommune i sagsomkostninger for begge ret-
ter betale 158.000 kr. til Region Syddanmark. 150.000 kr. af beløbet er til dæk-
ning af udgifter til advokatbistand inkl. moms, og 8.000 kr. er til retsafgift. 
Ud over sagens værdi er der ved fastsættelsen af beløbet til advokat taget hen-
syn til sagens karakter, omfang og forløb.

THI KENDES FOR RET:

Holstebro Kommune skal til Region Syddanmark betale 909.825 kr. med pro-
cesrente fra den 15. december 2016. 



11

I sagsomkostninger for begge retter skal Holstebro Kommune betale 158.000 kr. 
til Region Syddanmark. 

Det idømte skal betales inden 14 dage. Sagsomkostningerne forrentes efter ren-
telovens § 8 a.